ગયા મહિને યોજાયેલી રિલાયન્સ ઇન્ડસ્ટ્રીઝની વાર્ષિક સાધારણ સભામાં કંપનીના ચેરમેન મુકેશ અંબાણીએ શેરધારકોને પોતાના પિતા ધીરુભાઈની યાદ અપાવી દીધી. હંમેશા ‘થિંક બિગ’ સૂત્રમાં માનતા ધીરુભાઈના પગલે, મુકેશ અંબાણીએ આ સભાને અનુસંધાને જાહેરાત કરી કે લાંબા સમયથી જેની રાહ જોવાઈ રહી છે તે – ભારતનું અત્યાર સુધીનું કદાચ સૌથી મોટું સાહસ – રિલાયન્સ જિયો આ વર્ષે ડિસેમ્બર સુધીમાં તેની સેવાઓની શરૂઆત કરી દેશે. મુકેશ અંબાણીએ અદ્દલ ધીરુભાઈની સ્ટાઇલમાં કહ્યું કે “ઇન્ટરનેટની પહોંચની રીતે અત્યારે વિશ્વમાં ભારતનો ભલે ૧૪૨મો નંબર હોય, મને પૂરો વિશ્વાસ છે કે જિયો આવ્યા પછી ભારતનું નામ વિશ્વના ટોપ ટેન કન્ટ્રીમાં આવી જશે!